અનામત પ્રથાની સમીક્ષા કરવા અંગે રાષ્ટ્રીય સ્વંયસેવક સંઘના વડા મોહન ભાગવતના સૂચનથી નરેન્દ્ર મોદી સરકારે પોતાને દૂર રાખ્યા બાદ કેન્દ્રીય મંત્રી રવિશંકર પ્રસાદે આજે જણાવ્યું હતું કે હાલની અનામત વ્યવસ્થાની સમીક્ષાની કોઈ જરૃર નથી તેવો સરકાર અને ભાજપ બંનેનો મત છે. રવિશંકર પ્રસાદે અગાઉ પણ આ મુદ્દે પક્ષ તરફથી નિવેદન આપ્યું હતું. દરમ્યાન બિહારના મુખ્યમંત્રી નીતીશકુમારે પટણામાં ખાતે જણાવ્યું હતું કે અનામત પ્રથા બંધ કરવાની ભાજપની તાકાત નથી.